Filozofická fakulta Katolíckej univerzity v Ružomberku
**Filozofická fakulta Katolíckej univerzity v Ružomberku** (FF KU) je jedna zo štyroch fakúlt Katolíckej univerzity v Ružomberku. FF KU je súčasťou univerzity od jej založenia v roku 2000. Ponúka štúdium programov v oblasti humanitných, historických a spoločensko-behaviorálnych vied.

Dejiny
------

Katolícka univerzita v Ružomberku je verejnou vysokou školou s konfesijným charakterom, ktorá bola v roku 2000 založená Konferenciou biskupov Slovenska a Národnou radou SR. Zákon NR SR 167/2000 zo dňa 10. mája 2000 o zriadení Katolíckej univerzity v Ružomberku (KU) určil vznik KU k 1. júlu 2000 s dvoma fakultami: Pedagogickou fakultou KU a Filozofickou fakultou KU. Teologická fakulta KU so sídlom v Košiciach bola zriadená 1. júla 2003, štvrtá fakulta KU – Fakulta zdravotníctva KU začala svoju činnosť 1. júla 2005. Zákon 167/2000 síce zriadil KU ako neštátnu vysokú školu, ale Zákonom NR SR 131/2002 o vysokých školách sa KU stala verejnou vysokou školou s konfesijným charakterom od 1. apríla 2002.

O fakulte
---------

Filozofická fakulta KU sa usiluje o kvalitné vzdelávanie a výskum, ktoré sú zamerané na integrálny rozvoj človeka a dobro celej spoločnosti. Ponúka štúdium bakalárskych, magisterských a doktorandských programov v oblasti humanitných, historických a spoločensko-behaviorálnych vied, akými sú napríklad anglistika a amerikanistika, filozofia, história, psychológia, slovenský jazyk a literatúra, žurnalistika či učiteľstvá anglického jazyka a literatúry, filozofie, histórie, nemeckého jazyka a literatúry a slovenského jazyka a literatúry. FF KU umožňuje i rôzne študijné kombinácie v rámci svojej ponuky alebo ponuky z Pedagogickej fakulty KU.

Fakulta sa neustále usiluje o zvyšovanie kvality vzdelávania a výskumu. Podľa posledného zverejneného hodnotenia fakúlt vysokých škôl nezávislou Akademickou rankingovou a ratingovou agentúrou (ARRA) bola FF KU druhou najlepšou fakultou v oblasti humanitného vzdelávania a filozofických vied na Slovensku. ARRA dňa 25. novembra 2015 predložila v poradí jedenáste hodnotenie fakúlt slovenských vysokých škôl, ktoré sa opieralo o verejne dostupné a overiteľné údaje o vzdelávaní a výskume jednotlivých fakúlt vysokých škôl na Slovensku.

Pracoviská
----------

* Katedra anglického jazyka a literatúry
* Katedra filozofie
* Katedra histórie
* Katedra psychológie
* Katedra slovenského jazyka a literatúry
* Katedra žurnalistiky
* Centrum pre interdisciplinárne štúdiá
* Centrum akademickej prípravy
* Dekanát a prevádzka

Osobnosti
---------

Dekani
Od založenia fakulty v roku 2000:

* doc. PhDr. Imrich Vaško, CSc. (2000 - 2007)
* PhDr. Dana Baláková, PhD. (2007 - 2011)
* doc. Marian Kuna, M.A. MPhil. PhD. (2011 - 2015)
* doc. Mgr. Marek Babic, PhD. (2015 - 2023)
* Mgr. Samuel Štefan Mahút, PhD. (2023 -)

Galéria
-------

* Mediálne centrum (rozhlasové štúdio)Mediálne centrum (rozhlasové štúdio)
* Mediálne centrum (rozhlasové štúdio)Mediálne centrum (rozhlasové štúdio)
* Mediálne centrum (televízne štúdio)Mediálne centrum (televízne štúdio)
* Kampus Katolíckej univerzity v RužomberkuKampus Katolíckej univerzity v Ružomberku

Referencie
----------

1. ↑   *O fakulte* [online]. [Cit. 2019-03-24]. Dostupné online. Archivované 2019-03-24 z originálu.
2. ↑   *Prijímacie konanie na FF KU 2019/2020* [online]. [Cit. 2019-03-24]. Dostupné online. Archivované 2019-03-24 z originálu.
3. ↑   *Organizačný poriadok FF KU* [online]. [Cit. 2019-03-24]. Dostupné online.

Externé odkazy
--------------

* Oficiálna stránka fakulty Archivované 2019-03-24 na Wayback Machine

| * z
* d
* u
Katolícka univerzita v Ružomberku |
| --- |
| Fakulty | 
* Filozofická fakulta
* Pedagogická fakulta
* Teologická fakulta
* Fakulta zdravotníctva

 |
| Ľudia | 
* Rektor Jaroslav Demko
* Kategória Absolventi
* Kategória Dekani
* Kategória Rektori
* Kategória Vyučujúci

 |